לינה כפרית בית וקיט מזמינה אתכם להעביר נופש מושלם בגליל המערבי. כפר הנופש ממוקם בקיבוץ לוחמי הגטאות, קילומטרים ספורים מחוף הים התיכון ובמרחק קצר מעכו ונהריה. הקיבוץ מוקף באדמות חקלאיות פורות ושוררת בו אווירה כפרית מרגיעה ונינוחה. מגיעים לכאן כדי להתאוורר, לנוח, לנשוף אוויר נקי וצלול, להתרחק מהרעש וההמולה של העיר. כפר הנופש מתאים במיוחד למשפחות עם ילדים קטנים ולזוגות שרוצים להעביר זמן איכות יחד תודות למיקומו השקט ולקרבה שלו לאתרים המבוקשים ביותר באזור.
בקיבוץ ישנם חדרים זוגיים וגם סוויטות מרווחות. חדרי הנופש מוקפים בצמחייה עבותה ומדשאות מטופחות המשרים הרגשה של חופש ושלווה. החדרים מתאימים במיוחד לזוגות ומציעים מרחב נוח, יציאה לגן וריהוט בסגנון כפרי. כמו כן במקום סוויטות זוגיות וסוויטות משפחתיות שיעניקו לכם את ההזדמנות להעביר כמה ימים מושלמים מוקפים בכל טוב. מטבחון מאובזר בו תוכלו להכין אוכל, טלוויזיה עם מגוון ערוצים ואווירה חמימה ונינוחה – אלו רק חלק מן ההפתעות שמצפות לכם כאן.
בחדר האוכל מדי בוקר ממתינה לכם ארוחת בוקר טעימה ועסיסית במיוחד בסגנון ישראלי. מצפה לכם מגוון רחב של סלטים, מעדנים, גבינות, שתייה קרה וחמה.
בקיבוץ עצמו ישנן גלריות אומנות אותן פוקדים המטיילים, גן שעשועים לילדים ואף ניתן לצאת לטיולי רכיבה על סוסים. הצוות המסור של כפר הנופש ישמח לעמוד לרשותכם ולענות על כל השאלות שלכם.
צאו לטייל לעכו העתיקה. במרכז העיר מבוך של רחובות הבנויים מבנייני אבן בני מאות שנים. חלק מן המבנים נבנו עוד בתקופת הכיבוש הצלבני –הנמל, מנהרת הטמפלרים והמבצר ההוספיטלרי. קילומטר מן העיר נמצאים הגנים הבהאים ששובים ביופיים את כל המטיילים הפוקדים את המקום. ראש הנקרה נמצא נסיעה קצרה צפונית לכפר הנופש – זוהי שמורת טבע ייחודית שמבקריה יזכו לראות מערות שנחצבו בתוך הסלע על-ידי גלי הים שהתנגשו בהם במשך מאות ואף אלפי שנים. מזרחית אליכם הרי הגליל. זהו אזור עשיר במסלולי טיול, שמורות טבע, חורש טבעי, גאויות ונחלים.